craciuncg/RoMedQA_v2 huggingface dataset:
Ovogeneza:
1. începe în a 3-a lună după naștere
2. LH stimulează ovogeneza
3. după finalizarea primei faze a meiozei, ovocitul conține 23 de cromozomi
4. există aproximativ două milioane de ovocite primare
5. niciun răspuns corect
Răspuns corect: 34
Mișcările contractile peristaltice determină:
1. propulsia alimentelor către pilor
2. propulsia fecalelor în rect
3. propulsia chimului la nivelul intestinului subțire
4. propulsia sângelui prin artere
5. niciun răspuns corect
Răspuns corect: 123
În care dintre următoarele situații putem vorbi de roluri îndeplinite în organism de proteine:
1. imunitate
2. hemostază primară
3. coagulare
4. transport de hormoni
5. niciun răspuns corect
Răspuns corect: 134
Setea:
1. este stimulată de o componentă a sistemului renină-angiotensină-aldosteron
2. se produce prin stimularea osmoreceptorilor ce transmit impulsuri printr-un tract descendent
3. este controlată de centrii nervoși din talamus
4. este cauzată de creșterea solviților plasmatici
5. niciun răspuns corect
Răspuns corect: 14
Când privim o sursă de lumină aflată în dreptul axului vizual la 3 m, au loc următoarele:
1. creșterea cantității de pigmenți vizuali din celulele fotoreceptoare
2. creșterea curburii cristalinului
3. contracția fibrelor musculare de tip multiunitar
4. creșterea razei de curbură a cristalinului
5. niciun răspuns corect
Răspuns corect: 23
Privind coloana vertebrală:
1. permite executarea unor mișcări ale membrelor
2. cuprinde și 12 vertebre toracale
3. cuprinde și 8 vertebre cervicale
4. este situată în partea mediană și posterioară a corpului
5. reprezintă scheletul axial al corpului
Răspuns corect: 245
Următoarele reflexe vegetative se închid la nivel medular:
1. cardioinhibiție
2. vasomotricitate
3. pupiloconstricție
4. sexual
5. niciun răspuns corect
Răspuns corect: 24
Neurohormonii care pot influența secreția exocrină sunt:
1. catecolaminele
2. gonadostimulinele
3. prolactina
4. ADH
5. niciun răspuns corect
Răspuns corect: 14
Fereastra rotundă se află în contact cu:
1. urechea medie
2. scala vestibuli
3. ductul cohlear
4. scala tympani
5. niciun răspuns corect
Răspuns corect: 14
Cu privire la esofag este corect să se afirme:
1. prezintă peristaltism primar coordonat de sistemul nervos enteric
2. este inervat de fibrele motorii ale unui nerv cranian cu originea reală în măduva prelungită
3. constituie al doilea mare segment al tubului digestiv
4. unda de relaxare esofagiană este transmisă prin neuroni mienterici
5. niciun răspuns corect
Răspuns corect: 24
Alegeți afirmațiile corecte:
1. boala Addison apare în urma hiposecreției de catecolamine
2. adrenalina accelerează glicogenoliza
3. medulara suprarenalelor secretă catecolamine cu efect hipertensiv
4. corticala suprarenalelor secretă catecolamine cu efect vasoconstrictor
5. niciun răspuns corect
Răspuns corect: 23
Alegeți afirmațiile false referitoare la căile respiratorii:
1. traheea prezintă un epiteliu stratificat cubic și se bifurcă la nivelul vertebrei T4
2. laringele, organ respirator și fonator, are în structura sa țesut cartilaginos fibros
3. conțin organe în structura cărora se găsește țesut cartilaginos hialin
4. bronhiile pătrund în plămân la nivelul hilului unde se ramifică intrapulmonar
5. fosele nazale, situate deasupra cavității bucale, sunt separate de aceasta prin palatul dur și palatul moale
Răspuns corect: 12
Următoarele afirmații sunt adevărate despre globul ocular:
1. procesele ciliare au rol de nutriție
2. camera posterioară conține corpul vitros
3. cea mai mare putere de refracție în repaus se află la nivelul cristalinului
4. porțiunea transparentă a tunicii externe delimitează camera anterioară
5. niciun răspuns corect
Răspuns corect: 14
Care dintre următoarele afirmații sunt incorecte?
1. descompunerea pigmentului vizual din structura membranei bastonașelor determină modificări de conductanță ionică și apariția potențialului receptor
2. dendritele neuronilor din ganglionul spinal Corti ajung la polul bazal al celulelor senzoriale cu cili din crestele ampulare
3. olfacția participă, împreună cu simțul gustului, la declanșarea secrețiilor digestive
4. receptorii otolitici participă la menținerea echilibrului în condițiile accelerărilor circulare ale capului și corpului
5. deschiderea canalelor ionice de sodiu, cu intrarea acestui ion în celulă, determină depolarizarea celulelor receptoare gustative
Răspuns corect: 24
Proteinele:
1. reprezintă aproape 25% din masa corporală
2. au și rol funcțional
3. au și rol energetic
4. reprezintă aproape 5% din masa corporală
5. nu au și rol funcțional
Răspuns corect: 123
Lobul posterior al hipofizei:
1. eliberează un hormon proteic cu acțiune asupra glandelor mamare
2. eliberează un hormon a cărui hiposecreție duce la senzație excesivă de sete
3. hormonii secretați controlează restul glandelor endocrine
4. eliberează un hormon ce crește reabsorbția apei în tubul contort distal
5. niciun răspuns corect
Răspuns corect: 24
Glandele exocrine se clasifică în:
1. glande holocrine, precum glandele alveolare din piele
2. glande mucoase, ce produc o secreție compusă din polizaharide și lipide
3. glande seroase, cu o secreție vâscoasă
4. glande merocrine, cum sunt toate tipurile de glande sudoripare
5. niciun răspuns corect
Răspuns corect: 14
Referitor la vezicula biliară este adevărat că:
1. are rol în depozitarea și concentrarea bilei
2. din vezicula biliară, bila este drenată prin ductul hepatic comun
3. se localizează pe suprafața viscerală a ficatului
4. are rol în secreția bilei
5. niciun răspuns corect
Răspuns corect: 13
Selectați afirmațiile false privind sternul:
1. situat anterior
2. este format din manubriu, corp și apendice vermiform
3. este un os lung
4. este un os lat
5. face parte din torace
Răspuns corect: 23
Care afirmații referitoare la aminoacizi sunt false:
1. se absorb intestinal Na-dependent
2. se reabsorb renal activ la nivelul capsulei Bowman
3. intră în alcătuirea unor componente ale bilei
4. în sinteza de proteine sunt folosiți doar aminoacizii de proveniență alimentară
5. niciun răspuns corect
Răspuns corect: 24
Alegeți enunțurile adevărate:
1. canalele de sodiu voltaj dependente se deschid atunci când potențialul de membrană atinge valoarea prag
2. potențialele postsinaptice excitatorii se pot suma temporal și spațial
3. vitamina B12 se absoarbe proximal în intestinul subțire împreună cu sărurile biliare
4. oxitocina este un hormon stimulator al activității gonadotrope
5. al treilea neuron al căilor sensibilității exteroceptive se află în talamus
Răspuns corect: 125
Următoarele afirmații sunt adevărate:
1. al III-lea neuron al căii vestibulare se găsește în corpul geniculat medial
2. al II-lea neuron al căii gustative se află în nucleul ambiguu
3. al II-lea neuron al căii gustative se află în corpul geniculat lateral
4. al II-lea neuron al căii olfactive este situat în bulbul olfactiv
5. al III-lea neuron al căii optice se găsește în corpul geniculat lateral
Răspuns corect: 45
Alegeți afirmațiile adevărate:
1. condrocitele se găsesc în lacune
2. remodelarea osoasă depinde strict de activitatea osteoclastelor
3. condroblastele secretă mucopolizaharide și acid hialuronic
4. hidroxiapatita este secretată de către osteoblaste
5. niciun răspuns corect
Răspuns corect: 14
Referitor la sfincterul precapilar este adevărat că:
1. reglează fluxul sanguin în capilare
2. se localizează la nivelul aortei
3. este compus din fibre musculare dispuse circular
4. se localizează la nivelul venelor cave
5. niciun răspuns corect
Răspuns corect: 13
Care dintre afirmațiile următoare privind mușchii striați sunt corecte?
1. se contractă în inspir și determină scăderea diametrelor cutiei toracice
2. sunt componenta efectoare a reflexului pupilar fotomotor
3. prin contracție, favorizează golirea de sânge a venelor profunde ale membrelor
4. își modifică lungimea și tensiunea în timpul contracției auxotonice
5. inervația lor somatică este implicată în apariția reacțiilor vasomotorii
Răspuns corect: 34
În cazul unui om sănătos cu un volum sistolic de 80 mL și o frecvență cardiacă de 100 bătăi/minut, putem afirma:
1. debitul cardiac este înregistrat în somn
2. inima primește un aflux venos de 8 L/minut
3. debitul renal are o valoare de 1000 mL/minut
4. debitul cardiac corespunde unei stări de efort
5. niciun răspuns corect
Răspuns corect: 24
Cu privire la anatomia unei vertebre tipice:
1. corpul prezintă 2 fețe articulare
2. apofizele spinoase sunt situate lateral
3. gaura vertebrală este delimitată de arcul și corpul vertebral
4. se articulează între ele prin discuri intervertebrale
5. niciun răspuns corect
Răspuns corect: 13
Din structura nefronului fac parte:
1. tubul colector, care asigură reabsorbția osmotică a apei
2. capsula Bowman, ce înconjoară glomerulul format din arteriola aferentă
3. tubul contort proximal, care prezintă celule prevăzute cu transportori specifici pentru reabsorbția activă a glucozei
4. tubul contort proximal, care participă la mecanismul contracurent de reabsorbție a sodiului și clorului
5. ansa Henle, localizată numai în corticala renală
Răspuns corect: 23
Teodor are 21 ani și merge cu familia la munte. Acesta se dă cu schiurile și suferă o fractură la nivelul claviculei. În urma acestei fracturi ce mișcări articulare nu mai poate realiza:
1. supinație
2. adducția brațului
3. flexia degetelor
4. circumducție
5. niciun răspuns corect
Răspuns corect: 24
Durata unei secuse poate fi:
1. 0,01 s
2. 0,30 s
3. 0,04 s
4. 0,10 s
5. niciun răspuns corect
Răspuns corect: 24
Sistemul extrapiramidal poate avea originea în:
1. măduva spinării
2. hipotalamus
3. scoarța cerebrală
4. mezencefal
5. bulb
Răspuns corect: 345
Hipertensiunea arterială se întâlnește în:
1. creșterea volemiei
2. sindrom Cushing
3. boala Addison
4. scăderea rezistenței periferice
5. mixedem
Răspuns corect: 125
O moleculă de hemoglobină:
1. face parte din sistemul tampon al proteinelor
2. conține un ion de fier
3. prezintă 4 grupări hem care transportă fiecare câte patru molecule de oxigen
4. conține aproximativ 600 molecule de aminoacizi
5. niciun răspuns corect
Răspuns corect: 14
Reglarea se face:
1. ca urmare a interacțiunii receptor-efector
2. nervos sau umoral
3. prin bucle de feedback
4. prin efectori antagonici
5. niciun răspuns corect
Răspuns corect: 1234
În sângele unei persoane putem identifica următoarele valori normale/mm3:
1. maxim 300 eozinofile
2. minim 150 monocite
3. maxim 5200 neutrofile
4. minim 1250 limfocite
5. niciun răspuns corect
Răspuns corect: 124
Referitor la perioada de relaxare a mușchiului scheletic este adevărat că:
1. troponina acoperă din nou locurile de cuplare a miozinei de pe actină
2. filamentele de actină glisează spre interior
3. apare când nu mai există impulsuri nervoase care să îl stimuleze
4. calciul este pompat înapoi în cisternele terminale
5. niciun răspuns corect
Răspuns corect: 34
Despre eritrocite sunt adevărate enunțurile:
1. prin fiecare gram de hemoglobină fixează ireversibil 1,34 mL de oxigen
2. participă la reacțiile de apărare, trecând în țesuturi prin diapedeză
3. cele bătrâne sunt distruse într-un organ abdominal localizat la stânga stomacului
4. împreună cu celelalte elemente figurate ale sângelui, se fixează în ochiurile rețelei solubile de fibrină
5. sunt celule anucleate care au rol în menținerea echilibrului acido-bazic
Răspuns corect: 35
Cu privire la activitatea motorie a cavității orale, sunt corecte afirmațiile:
1. este realizată sub control parasimpatic
2. masticația stimulează receptorii olfactivi
3. deglutiția este coordonată de nucleul motor trigeminal
4. bolul alimentar este împins voluntar în faringe
5. niciun răspuns corect
Răspuns corect: 24
Din următoarele afirmații sunt adevărate, cu excepția:
1. formarea de proteine este stimulată în perioada postabsorbtivă
2. cantitatea de corpi cetonici crește în perioada postabsorbtivă
3. lipogeneza este stimulată în perioada de absorție
4. cantitatea de corpi cetonici crește în perioada de absorție
5. niciun răspuns corect
Răspuns corect: 14
Referitor la izotopii carbonului este adevărat că:
1. numărul de masă al 14C este mai mare decât al 12C
2. prin reducere primesc neutroni în plus
3. au același număr de protoni și electroni
4. pe stratul extern diferă numărul electronilor
5. niciun răspuns corect
Răspuns corect: 13
Despre sistemul respirator se pot afirma următoarele:
1. căile respiratorii, până la nivelul bronhiolelor terminale, aparțin spațiului mort care nu participă la difuziunea gazelor respiratorii
2. plămânii sunt vascularizați de arterele pulmonare, ramificații ale trunchiului pulmonar cu origine în ventriculul stâng
3. la o frecvență de 20 respirații/min, debitul respirator este de aproximativ 9 L/min, din care 6 L/min formează ventilația alveolară, restul reprezentând ventilația spațiului mort
4. seroasa ce acoperă plămânii prezintă două foițe între care există o cavitate reală cu o lamă de lichid pleural, care dezvoltă o presiune negativă ce variază cu fazele respirației
5. bronhiile principale, ramificații ale traheei la nivelul vertebrei T4, pătrund prin hil în plămân unde se ramifică formând arborele bronșic
Răspuns corect: 15
Despre glandele salivare se pot afirma următoarele:
1. conțin celule mucoase a căror secreție leagă particulele alimentare
2. glanda submandibulară este localizată în planșeul oral, aproape de suprafața internă a mandibulei
3. parotida se drenează prin ductul ce se deschide pe partea internă a obrazului, opus molarului 2 superior
4. glanda sublinguală, localizată posterior de glanda submandibulară, este drenată prin ducte sublinguale
5. secretă enzime care desfac moleculele proteice, transformându-se în maltoză
Răspuns corect: 123
Este corect să afirmăm despre apă:
1. în intestinul subțire se absoarbe izoosmotic
2. se reabsoarbe obligatoriu și activ la nivelul tubului contort distal al nefronului
3. se absoarbe în colon, nu mai mult de 3 L/zi
4. se obține prin digestia polizaharidelor în cavitatea bucală
5. niciun răspuns corect
Răspuns corect: 13
Referitor la presiunea arterială, sunt adevărate afirmațiile:
1. rezistența periferică nu este factor determinant al presiunii arteriale
2. creșterea volemiei produce hipertensiune arterială
3. elasticitatea arterelor contribuie la menținerea tensiunii arteriale în diastolă
4. hipertensiunea arterială determină creșterea lucrului mecanic cardiac
5. niciun răspuns corect
Răspuns corect: 234
Este adevărat că:
1. hipocampul face parte din sistemul limbic
2. nucleii visceromotori și somatomotori ai nervilor V, VI, VII, IX sunt situați în punte
3. cerebelul este legat de diencefal prin pedunculul cerebelos superior
4. din nucleul salivator inferior pornesc fibre preganglionare parasimpatice destinate glandei submandibulare
5. hipotalamusul și sistemul limbic controlează reacțiile vegetative
Răspuns corect: 15
Axonii celulelor multipolare din tunica internă a globului ocular intră în structura:
1. chiasmei optice
2. tractului optic
3. nervului optic
4. retinei
5. niciun răspuns corect
Răspuns corect: 1234
Aglutininele anti-Rh:
1. produc hemoliză în organismul unei mame cu sânge Rh negativ
2. apar în timpul primei sarcini a unei mame Rh negativ cu făt Rh pozitiv
3. produc hemoliză în sângele fătului Rh pozitiv
4. apar după naștere la copilul Rh pozitiv cu mamă Rh negativ
5. sunt proteine plasmatice din clasa gamma-globulinelor
Răspuns corect: 35
Despre nervii componentei simpatice este adevărat că:
1. stimulează puternic salivația
2. stimulează slab salivația
3. relaxează bronhiile și vezica urinară
4. inhibă activitatea vezicii biliare
5. niciun răspuns corect
Răspuns corect: 23
Selectați afirmațiile adevărate:
1. alantoida protejează embrionul în primele 6 săptămâni
2. sacul în care se dezvoltă embrionul este numit amnion
3. placenta se formează din membrana amniotică
4. zona din afara amnionului se numește corion
5. niciun răspuns corect
Răspuns corect: 24
Petru are o presiune arterială de 90/60 mmHg. Această presiune poate fi cauzată de:
1. volum sanguin scăzut
2. secreție crescută de ADH
3. secreție crescută de aldosteron
4. depresie profundă
5. niciun răspuns corect
Răspuns corect: 14
Într-o secțiune transversală prin măduva spinării, la nivelul vertebrei C3, putem observa:
1. șanțul median posterior
2. fisura mediană anterioară
3. comisura cenușie
4. coarnele laterale
5. niciun răspuns corect
Răspuns corect: 123
Referitor la aminoacizii esențiali este adevărat că:
1. sunt în număr de unsprezece și se obțin prin dietă
2. includ lizina, leucina și izoleucina
3. se găsesc în proteinele animale, dar pot lipsi în cele vegetale
4. se formează în ficat prin procesul de transaminare
5. niciun răspuns corect
Răspuns corect: 23
Neuronii somatomotori ai măduvei spinării primesc impulsuri de la:
1. neuroni din nuclei mezencefalici
2. neuroni multipolari corticali
3. neuroni multipolari medulari
4. neuroni din ganglioni spinali
5. niciun răspuns corect
Răspuns corect: 1234
Următoarele afirmații referitoare la hormonul somatotrop sunt adevărate:
1. secreția insuficientă în copilărie, determină încetinirea dezvoltării somatice și psihice
2. stimulează, alături de cortizol, mobilizarea din depozite și degradarea acizilor grași
3. hipersecreția, la adult, determină și creșterea viscerelor și alungirea exagerată a mâinilor și picioarelor
4. determină indirect creșterea în lungime a oaselor și de la nivelul gambei
5. este responsabil de dezvoltarea cartilajelor metafizare prin intermediul unor factori de creștere numiți somatostatine
Răspuns corect: 234
Cu privire la anatomia unei vertebre tipice:
1. se articulează între ele prin discuri intervertebrale
2. apofizele spinoase sunt situate lateral
3. corpul prezintă 2 fețe articulare
4. gaura vertebrală este delimitată de arcul și corpul vertebral
5. niciun răspuns corect
Răspuns corect: 34
Despre regiunea hipogastrului:
1. aici se găsește vezica urinară
2. se află inferior de regiunea ombilicală
3. se află superior de flancul drept
4. putem găsi prima porțiune a intestinului subțire
5. niciun răspuns corect
Răspuns corect: 12
Reglarea pe cale umorală a funcțiilor organismului este implicată în:
1. relaxarea musculaturii netede a uterului gravid prin oxitocină
2. stimularea sistemului reticulat activator ascendent prin adrenalină
3. creșterea metabolismului bazal și a consumului de energie prin hormonii tiroidieni
4. stimularea secreției hepatocitelor prin colecistokinină
5. creșterea concentrației acizilor grași liberi plasmatici prin fracțiunea liberă a cortizolului
Răspuns corect: 235
Care dintre următorii hormoni sunt alcătuiți din lipide sintetizate din colesterol?
1. cortizolul
2. insulina
3. progesteronul
4. TSH-ul
5. niciun răspuns corect
Răspuns corect: 13
Impulsurile de la nivelul fusurilor neuromusculare:
1. ajung în talamus prin fasciculele gracilis și cuneat
2. ajung în cerebel pe calea fasciculelor Flechsig și Gowers
3. sunt transmise motoneuronilor ϒ din cornul anterior
4. intervin în menținerea tonusului muscular
5. niciun răspuns corect
Răspuns corect: 24
Despre fiziologia sistemului endocrin se poate afirma că:
1. hipotalamusul superior comunică cu adenohipofiza prin sistemul port vascular
2. glucagonul stimulează glicogenoliza în toate celulele organismului
3. hormonul secretat de celulele beta este secretat postprandial
4. hormonul format din 191 de aminoacizi intensifică procesele de transcripție-translație
5. niciun răspuns corect
Răspuns corect: 34
În celulele binucleate care delimitează capilarele sinusoide, insulina are următoarele efecte:
1. scade transformarea aminoacizilor în glucoză
2. crește stocarea glicogenului
3. crește transformarea acizilor grași în glucoză
4. crește glicoliza
5. niciun răspuns corect
Răspuns corect: 12
Alegeți afirmațiile adevărate despre fibrele musculare intrafusale:
1. sunt polinucleate
2. primesc axoni ai motoneuronilor ɣ
3. sunt receptori ai sensibilității kinestezice
4. generează impuls nervos
5. niciun răspuns corect
Răspuns corect: 124
Referitor la oxitocină este adevărat că:
1. acționează asupra fibrelor musculare striate din uter
2. este secretată la nivelul lobului posterior al hipofizei
3. actul suptului reglează parțial secreția acestui hormon
4. este considerat un hormon non-steroidian de tip peptidic
5. niciun răspuns corect
Răspuns corect: 34
Despre pia mater sunt adevărate afirmațiile:
1. nu este în contact cu lichidul cefalorahidian
2. pătrunde în fisura mediană anterioară
3. aderă la pereții canalului vertebral
4. conține vase de sânge
5. niciun răspuns corect
Răspuns corect: 24
Despre filtrare putem afirma că:
1. fiziologic, bărbatul are rata de filtrare glomerulară de 125 ml/h
2. fiziologic, femeia are rata de filtrare de aproximativ 105 ml/min
3. presiunea sanguină în capilarele glomerulare este mai mare decât în alte capilare
4. fluidul provenit din plasma sanguină intră în capsula glomerulară prin fante macroscopice
5. niciun răspuns corect
Răspuns corect: 23
Despre mușchi se pot afirma următoarele:
1. cei de la nivelul jgheaburilor vertebrale sunt inervați de ramura dorsală a nervului spinal
2. prezintă proprietatea de elasticitate datorită fibrelor conjunctive și elastice din mușchi
3. cei care intervin în masticație sunt inervați de fibrele motorii din ramura mandibulară a nervului trigemen
4. cei de la nivelul coapsei sunt vascularizați de continuarea arterei iliace interne
5. asigură mișcări voluntare prin stimulare cu impulsuri a căror origine este în ariile motorii ale coretxului cerebral
Răspuns corect: 135
Prevenirea apariției bolii hemolitice a nou-născutului:
1. este recomandată dacă mama este Rh- iar fătul este Rh+
2. se poate realiza dacă mamei cu Rh- i se administrează în timpul primei sarcini sau la nașterea primului copil o injecție cu ser RhoGAM
3. e posibilă dacă fătului i se administrează la naștere ser anti-Rh
4. este recomandată în cazul mamei cu Rh+ și tatălui cu Rh-
5. niciun răspuns corect
Răspuns corect: 12
Hipocalcemia este produsă:
1. ca efect al hormonilor tiroidieni
2. prin creșterea fixării calciului în oase
3. ca urmare a hipersecreției de TSH
4. de activarea celulelor epiteliale parafoliculare
5. niciun răspuns corect
Răspuns corect: 24
Selectați afirmațiile false referitoare la eritrocite:
1. sunt celule anucleate care prezintă în structura membranei numeroase tipuri de macromolecule cu rol de antigen
2. sunt trimise în circulația sistemică prin contracția mușchilor papilari ai ventriculului drept
3. prezintă, pe membrana eritrocitară, antigenul D, la 15% din populație
4. hematiile bătrâne sunt distruse într-un organ situat la stânga lojei gastrice
5. petrec 0,75 secunde la nivelul capilarelor pulmonare, timp necesar desprinderii O2 de pe grupările NH2 terminale din lanțurile proteice ale hemoglobinei
Răspuns corect: 235
Următoarele enunțuri în legătură cu epidermul sunt false:
1. corpusculii Pacini sunt destinați recepționării presiunilor și vibrațiilor puternice
2. vasele de sânge epidermale sunt capilare de calibru foarte mic
3. stratul granulos este superficial față de cel spinos
4. pielea subțire este alcătuită din 4 straturi
5. niciun răspuns corect
Răspuns corect: 12
Celulele neurosecretoare din hipotalamus:
1. sintetizează un hormon cu acțiune asupra întregului organism
2. se găsesc la nivelul nucleilor supraoptic și paraventricular ai hipotalamusului
3. sintetizează hormoni cu rol de mesageri primari
4. eliberează hormoni stimulatori și inhibitori pe care îi transportă prin intermediul tractului nervos hipotalamo-hipofizar
5. niciun răspuns corect
Răspuns corect: 23
Despre glanda suprarenală nu sunt corecte afirmațiile:
1. unii hormoni ai zonei corticale produc limfopenie
2. porțiunea periferică secretă epinefrină și norepinefrină
3. zona fasciculată a corticalei se învecinează cu medulara
4. secretă unii hormoni cu rol în menținerea presiunii osmotice a mediului intern
5. niciun răspuns corect
Răspuns corect: 23